title: Provedbena Uredba Komisije (EU) 2019/2102 оd 27. studenoga 2019. o izmjeni Provedbene uredbe (EU) 2015/2452 u pogledu objavljivanja informacija upotrijebljenih u izračunu prilagodbe za sposobnost odgođenih poreza da pokriju gubitke (Tekst značajan za EGP)

text:
                  10.12.2019

                  HR

                  Službeni list Europske unije

                  L 318/6

         PROVEDBENA UREDBA KOMISIJE (EU) 2019/2102
         оd 27. studenoga 2019.
         o izmjeni Provedbene uredbe (EU) 2015/2452 u pogledu objavljivanja informacija upotrijebljenih u izračunu prilagodbe za sposobnost odgođenih poreza da pokriju gubitke
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu 2009/138/EZ Europskog parlamenta i Vijeća od 25. studenoga 2009. o osnivanju i obavljanju djelatnosti osiguranja i reosiguranja (Solventnost II) (1), a posebno njezin članak 56.,
         budući da:

                     (1)

                     Delegiranom uredbom Komisije (EU) 2019/981 (2) izmijenjena je Delegirana uredba (EU) 2015/35 (3) kako bi se uvela dodatna načela o odgođenim porezima radi jamčenja jednakih uvjeta tržišnog natjecanja u Uniji. Trebalo bi prilagoditi određene predloške utvrđene u Provedbenoj uredbi Komisije (EU) 2015/2452 (4) kako bi se uzele u obzir te izmjene.

                     (2)

                     Provedbenu uredbu (EU) 2015/2452 trebalo bi stoga na odgovarajući način izmijeniti.

                     (3)

                     Izmjene Delegirane uredbe (EU) 2015/35 kojima se zahtijeva objavljivanje informacija upotrijebljenih u izračunu prilagodbe za sposobnost odgođenih poreza da pokriju gubitke primjenjivat će se od 1. siječnja 2020. Izmjene predviđene ovom Uredbom uvode se kako bi se ti zahtjevi uključili u relevantne predloške utvrđene u Provedbenoj uredbi (EU) 2015/2452. Stoga bi se ova Uredba trebala primjenjivati od istog datuma.

                     (4)

                     Ova se Uredba temelji na nacrtu provedbenih tehničkih standarda koji je Komisiji dostavilo Europsko nadzorno tijelo za osiguranje i strukovno mirovinsko osiguranje.

                     (5)

                     Europsko nadzorno tijelo za osiguranje i strukovno mirovinsko osiguranje provelo je otvoreno javno savjetovanje o nacrtu provedbenih tehničkih standarda na kojem se temelji ova Uredba, analiziralo je moguće povezane troškove i koristi te zatražilo mišljenje Interesne skupine za osiguranje i reosiguranje osnovane u skladu s člankom 37. Uredbe (EU) br. 1094/2010 Europskog parlamenta i Vijeća (5),

               DONIJELA JE OVU UREDBU:

            Članak 1.
            Provedbena uredba (EU) 2015/2452 mijenja se kako slijedi:

                        1.

                        Prilog I. mijenja se u skladu s Prilogom I. ovoj Uredbi.

                        2.

                        Prilog II. mijenja se u skladu s Prilogom II. ovoj Uredbi.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Primjenjuje se od 1. siječnja 2020.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 27. studenoga 2019.

                  Za Komisiju

                  Predsjednik

               Jean-Claude JUNCKER

            (1)  SL L 335, 17.12.2009., str. 1.

            (2)  Delegirana uredba Komisije (EU) 2019/981 оd 8. ožujka 2019. o izmjeni Delegirane uredbe (EU) 2015/35 o dopuni Direktive 2009/138/EZ Europskog parlamenta i Vijeća o osnivanju i obavljanju djelatnosti osiguranja i reosiguranja (Solventnost II) (SL L 161, 18.6.2019., str. 1.)

            (3)  Delegirana uredba Komisije (EU) 2015/35 od 10. listopada 2014. o dopuni Direktive 2009/138/EZ Europskog parlamenta i Vijeća o osnivanju i obavljanju djelatnosti osiguranja i reosiguranja (Solventnost II) (SL L 12, 17.1.2015., str. 1.).

            (4)  Provedbena uredba Komisije (EU) 2015/2452 оd 2. prosinca 2015. o utvrđivanju provedbenih tehničkih standarda u vezi s postupcima, formatima i predlošcima za izvješće o solventnosti i financijskom stanju u skladu s Direktivom 2009/138/EZ Europskog parlamenta i Vijeća (SL L 347, 31.12.2015., str. 1285.).

            (5)  Uredba (EU) br. 1094/2010 Europskog parlamenta i Vijeća od 24. studenoga 2010. o osnivanju Europskog nadzornog tijela (Europsko nadzorno tijelo za osiguranje i strukovno mirovinsko osiguranje), o izmjeni Odluke br. 716/2009/EZ i o stavljanju izvan snage Odluke Komisije 2009/79/EZ (SL L 331, 15.12.2010., str. 48.).

            PRILOG I.
            Prilog I. Provedbenoj uredbi (EU) 2015/2452 mijenja se kako slijedi:

                        1.

                        u predlošku S.25.01.21. – Potrebni solventni kapital — za društva koja primjenjuju standardnu formulu dodaju se sljedeće tablice:

                                    „Pristup povezan s poreznom stopom

                                                Da/Ne

                                                C0109

                                                Pristup temeljen na prosječnoj poreznoj stopi

                                                R0590

                                    Izračun sposobnosti odgođenih poreza da pokriju gubitke (LAC DT)

                                                LAC DT

                                                C0130”

                                                LAC DT

                                                R0640

                                                LAC DT opravdan povratom odgođenih poreznih obaveza

                                                R0650

                                                LAC DT opravdan s obzirom na vjerojatnu buduću oporezivu gospodarsku dobit

                                                R0660

                                                LAC DT opravdan prijenosom u prethodno razdoblje, tekuća godina

                                                R0670

                                                LAC DT opravdan prijenosom u prethodno razdoblje, buduće godine

                                                R0680

                                                Najveći LAC DT

                                                R0690

                        2.

                        u predlošku S.25.02.21. – Potrebni solventni kapital — za društva koja upotrebljavaju standardnu formulu i djelomični unutarnji model dodaju se sljedeće tablice:

                                    „Pristup povezan s poreznom stopom

                                                Da/Ne

                                                C0109

                                                Pristup temeljen na prosječnoj poreznoj stopi

                                                R0590

                                    Izračun sposobnosti odgođenih poreza da pokriju gubitke

                                                LAC DT

                                                C0130”

                                                Iznos/procjena LAC DT-a

                                                R0640

                                                Iznos/procjena LAC DT-a opravdani povratom odgođenih poreznih obaveza

                                                R0650

                                                Iznos/procjena LAC DT-a opravdani s obzirom na vjerojatnu buduću oporezivu gospodarsku dobit

                                                R0660

                                                Iznos/procjena LAC DT-a opravdani prijenosom u prethodno razdoblje, tekuća godina

                                                R0670

                                                Iznos/procjena LAC DT-a opravdani prijenosom u prethodno razdoblje, buduće godine

                                                R0680

                                                Iznos/procjena najvećeg LAC DT-a

                                                R0690

                        3.

                        u predlošku S.25.03.21. – Potrebni solventni kapital — za društva koja upotrebljavaju potpune unutarnje modele dodaju se sljedeće tablice:

                                    „Pristup povezan s poreznom stopom

                                                Da/Ne

                                                C0109

                                                Pristup temeljen na prosječnoj poreznoj stopi

                                                R0590

                                    Izračun sposobnosti odgođenih poreza da pokriju gubitke

                                                LAC DT

                                                C0130”

                                                Iznos/procjena LAC DT-a

                                                R0640

                                                Iznos/procjena LAC DT-a opravdani povratom odgođenih poreznih obaveza

                                                R0650

                                                Iznos/procjena LAC DT-a opravdani s obzirom na vjerojatnu buduću oporezivu gospodarsku dobit

                                                R0660

                                                Iznos/procjena LAC DT-a opravdani prijenosom u prethodno razdoblje, tekuća godina

                                                R0670

                                                Iznos/procjena LAC DT-a opravdani prijenosom u prethodno razdoblje, buduće godine

                                                R0680

                                                Iznos/procjena najvećeg LAC DT-a

                                                R0690

            PRILOG II.
            Prilog II. Provedbenoj uredbi (EU) 2015/2452 mijenja se kako slijedi:

                        1.

                        u odjeljku „S.25.01. — Potrebni solventni kapital – za društva koja primjenjuju standardnu formulu” u tablicu se dodaju sljedeći redci:

                                       „Pristup povezan s poreznom stopom

                                    R0590/C0109

                                    Pristup temeljen na prosječnoj poreznoj stopi

                                    Primjenjuje se jedna od mogućnosti sa sljedećeg zatvorenog popisa:
                                    1 – Da
                                    2 – Ne
                                    3 – Ne primjenjuje se jer se ne upotrebljava LAC DT (u ovom slučaju ne primjenjuju se redci od R0640 do R0690)
                                    Vidjeti Smjernice EIOPA-e o sposobnosti tehničkih pričuva i odgođenih poreza da pokriju gubitke (EIOPA-BoS-14/177) (*1)

                                       Izračun prilagodbe za sposobnost odgođenih poreza da pokriju gubitke

                                    R0640/C0130

                                    LAC DT

                                    Iznos sposobnosti odgođenih poreza da pokriju gubitke, kako je definirano u članku 207. Delegirane uredbe (EU) 2015/35. Iznos sposobnosti pokrivanja gubitaka u ovoj rubrici trebao bi biti jednak vrijednosti u rubrici R0150/C0100 u odjeljku S.25.01.

                                    R0650/C0130

                                    LAC DT opravdan povratom odgođenih poreznih obaveza

                                    Iznos sposobnosti odgođenih poreza da pokriju gubitke, izračunan u skladu s člankom 207. Delegirane uredbe (EU) 2015/35, opravdan povratom odgođenih poreznih obveza.

                                    R0660/C0130

                                    LAC DT opravdan s obzirom na vjerojatnu buduću oporezivu gospodarsku dobit

                                    Iznos sposobnosti odgođenih poreza da pokriju gubitke, izračunan u skladu s člankom 207. Delegirane uredbe (EU) 2015/35, opravdan s obzirom na vjerojatnu buduću oporezivu gospodarsku dobit.

                                    R0670/C0130

                                    LAC DT opravdan prijenosom u prethodno razdoblje, tekuća godina

                                    Iznos sposobnosti odgođenih poreza da pokriju gubitke, izračunan u skladu s člankom 207. Delegirane uredbe (EU) 2015/35, opravdan dobiti iz prethodnih godina. Iznos gubitaka pripisanih sljedećoj godini.

                                    R0680/C0130

                                    LAC DT opravdan prijenosom u prethodno razdoblje, buduće godine

                                    Iznos sposobnosti odgođenih poreza da pokriju gubitke, izračunan u skladu s člankom 207. Delegirane uredbe (EU) 2015/35, opravdan dobiti iz prethodnih godina. Iznos gubitaka pripisanih godinama nakon sljedeće godine.

                                    R0690/C0130

                                    Najveći LAC DT

                                    Najveći iznos sposobnosti odgođenih poreza da pokriju gubitke koji bi mogao biti na raspolaganju, prije procjene može li se povećanje neto odgođene porezne imovine upotrebljavati u svrhu te prilagodbe, kako je propisano u članku 207. stavku 2. Delegirane uredbe (EU) 2015/35

                        2.

                        u odjeljku „S.25.02. — Potrebni solventni kapital – za društva koja upotrebljavaju standardnu formulu i djelomični unutarnji model” u tablicu se dodaju sljedeći redci:

                                       „Pristup povezan s poreznom stopom

                                    R0590/C0109

                                    Pristup temeljen na prosječnoj poreznoj stopi

                                    Primjenjuje se jedna od mogućnosti sa sljedećeg zatvorenog popisa:
                                    1 – Da
                                    2 – Ne
                                    3 – Ne primjenjuje se jer se ne upotrebljava LAC DT (u ovom slučaju ne primjenjuju se stupci od R0640 do R0690)
                                    Vidjeti Smjernice EIOPA-e o sposobnosti tehničkih pričuva i odgođenih poreza da pokriju gubitke (EIOPA-BoS-14/177)

                                       Izračun prilagodbe za sposobnost odgođenih poreza da pokriju gubitke

                                    R0640/C0130

                                    Iznos/procjena LAC DT-a

                                    Iznos/procjena sposobnosti odgođenih poreza da pokriju gubitke, izračunato u skladu s člankom 207. Delegirane uredbe (EU) 2015/35. Iznos sposobnosti pokrivanja gubitaka u ovoj rubrici trebala bi biti jednaka vrijednosti u rubrici R0310/C0100 u odjeljku S.25.02.

                                    R0650/C0130

                                    Iznos/procjena LAC DT-a opravdani povratom odgođenih poreznih obaveza

                                    Iznos/procjena sposobnosti odgođenih poreza da pokriju gubitke, izračunato u skladu s člankom 207. Delegirane uredbe (EU) 2015/35, opravdano povratom odgođenih poreznih obveza

                                    R0660/C0130

                                    Iznos/procjena LAC DT-a opravdani s obzirom na vjerojatnu buduću oporezivu gospodarsku dobit

                                    Iznos/procjena sposobnosti odgođenih poreza da pokriju gubitke, izračunato u skladu s člankom 207. Delegirane uredbe (EU) 2015/35, opravdano s obzirom na vjerojatnu buduću oporezivu gospodarsku dobit

                                    R0670/C0130

                                    Iznos/procjena LAC DT-a opravdani prijenosom u prethodno razdoblje, tekuća godina

                                    Iznos sposobnosti odgođenih poreza da pokriju gubitke, izračunan u skladu s člankom 207. Delegirane uredbe (EU) 2015/35, opravdan dobiti iz prethodnih godina. Iznos gubitaka pripisanih sljedećoj godini.

                                    R0680/C0130

                                    Iznos/procjena LAC DT-a opravdani prijenosom u prethodno razdoblje, buduće godine”

                                    Iznos sposobnosti odgođenih poreza da pokriju gubitke, izračunan u skladu s člankom 207. Delegirane uredbe (EU) 2015/35, opravdan dobiti iz prethodnih godina. Iznos gubitaka pripisanih godinama nakon sljedeće godine.

                                    R0690/C0130

                                    Iznos/procjena najvećeg LAC DT-a

                                    Najveći iznos sposobnosti odgođenih poreza da pokriju gubitke koji bi mogao biti na raspolaganju, prije procjene može li se povećanje neto odgođene porezne imovine upotrebljavati u svrhu te prilagodbe, kako je propisano u članku 207. stavku 2. Delegirane uredbe (EU) 2015/35”

                        3.

                        u odjeljku „S.25.03. — Potrebni solventni kapital – za grupe koje upotrebljavaju potpuni unutarnji model” u tablicu se dodaju sljedeći redci:

                                    „R0590/C0109

                                    Pristup temeljen na prosječnoj poreznoj stopi

                                    Primjenjuje se jedna od mogućnosti sa sljedećeg zatvorenog popisa:
                                    1 – Da
                                    2 – Ne
                                    3 – Ne primjenjuje se jer se ne upotrebljava LAC DT (u ovom slučaju ne primjenjuju se stupci od R0640 do R0690)
                                    Vidjeti Smjernice EIOPA-e o sposobnosti tehničkih pričuva i odgođenih poreza da pokriju gubitke (EIOPA-BoS-14/177)

                                       Izračun prilagodbe za sposobnost odgođenih poreza da pokriju gubitke

                                    R0640/C0130

                                    Iznos/procjena LAC DT-a

                                    Iznos/procjena sposobnosti odgođenih poreza da pokriju gubitke, kako je definirano u članku 207. Delegirane uredbe (EU) 2015/35 Iznos sposobnosti pokrivanja gubitaka u ovoj rubrici trebala bi biti jednaka vrijednosti u rubrici R0310/C0100 u odjeljku S.25.02.

                                    R0650/C0130

                                    Iznos/procjena LAC DT-a opravdani povratom odgođenih poreznih obaveza

                                    Iznos/procjena sposobnosti odgođenih poreza da pokriju gubitke, kako je izračunato u skladu s člankom 207. Delegirane uredbe (EU) 2015/35, opravdano povratom odgođenih poreznih obveza

                                    R0660/C0130

                                    Iznos/procjena LAC DT-a opravdani s obzirom na vjerojatnu buduću oporezivu gospodarsku dobit

                                    Iznos/procjena sposobnosti odgođenih poreza da pokriju gubitke, kako je izračunato u skladu s člankom 207. Delegirane uredbe (EU) 2015/35, opravdano s obzirom na vjerojatnu buduću oporezivu gospodarsku dobit

                                    R0670/C0130

                                    Iznos/procjena LAC DT-a opravdani prijenosom u prethodno razdoblje, tekuća godina

                                    Iznos sposobnosti odgođenih poreza da pokriju gubitke, izračunan u skladu s člankom 207. Delegirane uredbe (EU) 2015/35, opravdan dobiti iz prethodnih godina. Iznos gubitaka pripisanih sljedećoj godini.

                                    R0680/C0130

                                    Iznos/procjena LAC DT-a opravdani prijenosom u prethodno razdoblje, buduće godine

                                    Iznos sposobnosti odgođenih poreza da pokriju gubitke, izračunan u skladu s člankom 207. Delegirane uredbe (EU) 2015/35, opravdan dobiti iz prethodnih godina. Iznos gubitaka pripisanih godinama nakon sljedeće godine.

                                    R0690/C0130

                                    Iznos/procjena najvećeg LAC DT-a

                                    Najveći iznos sposobnosti odgođenih poreza da pokriju gubitke koji bi mogao biti na raspolaganju, prije procjene može li se povećanje neto odgođene porezne imovine upotrebljavati u svrhu te prilagodbe, kako je propisano u članku 207. stavku 2. Delegirane uredbe (EU) 2015/35”

               (*1)  Smjernice EIOPA-BoS-14/177 od 2. veljače 2015. o sposobnosti tehničkih pričuva i odgođenih poreza da pokriju gubitke (https://eiopa.europa.eu/publications/eiopa-guidelines/guidelines-on-the-loss-absorbing-capacity-of-technical-provisions-and-deferred-taxes).”;


title: Provedbena uredba Komisije (EU) 2019/2165 оd 17. prosinca 2019. o odobravanju promjene specifikacija nove hrane ulje od sjemenki biljke korijandra Coriandrum sativum u skladu s Uredbom (EU) 2015/2283 Europskog parlamenta i Vijeća te o izmjeni Provedbene uredbe Komisije (EU) 2017/2470 (Tekst značajan za EGP)

text:
                  18.12.2019

                  HR

                  Službeni list Europske unije

                  L 328/81

         PROVEDBENA UREDBA KOMISIJE (EU) 2019/2165
         оd 17. prosinca 2019.
         o odobravanju promjene specifikacija nove hrane ulje od sjemenki biljke korijandra Coriandrum sativum u skladu s Uredbom (EU) 2015/2283 Europskog parlamenta i Vijeća te o izmjeni Provedbene uredbe Komisije (EU) 2017/2470
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2015/2283 Europskog parlamenta i Vijeća od 25. studenoga 2015. o novoj hrani, o izmjeni Uredbe (EU) br. 1169/2011 Europskog parlamenta i Vijeća i o stavljanju izvan snage Uredbe (EZ) br. 258/97 Europskog parlamenta i Vijeća i Uredbe Komisije (EZ) br. 1852/2001 (1), a posebno njezin članak 12.,
         budući da:

                     (1)

                     Uredbom (EU) 2015/2283 propisano je da se samo nova hrana koja je odobrena i uvrštena na popis Unije može stavljati na tržište u Uniji.

                     (2)

                     U skladu s člankom 8. Uredbe (EU) 2015/2283 donesena je Provedbena uredba Komisije (EU) 2017/2470 (2), kojom je utvrđen Unijin popis odobrene nove hrane.

                     (3)

                     Komisija na temelju članka 12. Uredbe (EU) 2015/2283 odlučuje o odobravanju i stavljanju nove hrane na tržište Unije te ažuriranju popisa Unije.

                     (4)

                     Provedbenom odlukom Komisije 2014/155/EU (3) odobreno je, u skladu s Uredbom (EZ) 258/97 Europskog parlamenta i Vijeća (4), stavljanje na tržište ulja od sjemenki biljke korijandra Coriandrum sativum kao novog sastojka hrane za uporabu u dodacima prehrani.

                     (5)

                     Društvo Ovalie Innovation („podnositelj zahtjeva”) podnijelo je 2. srpnja 2019. zahtjev Komisiji za promjenu specifikacija ulja od sjemenki biljke korijandra Coriandrum sativum u skladu s člankom 10. stavkom 1. Uredbe (EU) 2015/2283. Podnositelj zahtjeva zatražio je smanjenje minimalne razine oleinske kiseline s aktualnih 8,0 % na 7,0 %.

                     (6)

                     Podnositelj zahtjeva opravdao je zahtjev navodeći da je promjena potrebna da bi se u obzir uzele zabilježene prirodne varijacije razine oleinske kiseline u biljci korijandra Coriandrum sativum.

                     (7)

                     Komisija smatra da procjena sigurnosti aktualnog zahtjeva koju provodi Europska agencija za sigurnost hrane („Agencija”) u skladu s člankom 10. stavkom 3. Uredbe (EU) 2015/2283 nije potrebna. Oleinska kiselina prirodna je glavna sastavnica maslinova ulja. Osim toga, prirodno je prisutna u nizu drugih osnovnih prehrambenih proizvoda s dugom poviješću sigurne potrošnje, u kojima su njezine razine jednake predloženim razinama za novu hranu.

                     (8)

                     Predloženom promjenom razina oleinske kiseline u ulju od sjemenki biljke korijandra Coriandrum sativum ne mijenjaju se zaključci procjene sigurnosti koju je provela Agencija (5) i na temelju kojih je ulje odobreno Provedbenom odlukom 2014/155/EU. Stoga je primjereno izmijeniti specifikacije nove hrane „ulje od sjemenki biljke korijandra Coriandrum sativum” na temelju predložene razine oleinske kiseline.

                     (9)

                     Zahtjev sadržava dovoljno informacija na temelju kojih se može utvrditi da su predložene izmjene specifikacija nove hrane „ulje od sjemenki biljke korijandra Coriandrum sativum” u skladu s člankom 12. Uredbe (EU) 2015/2283.

                     (10)

                     Prilog Provedbenoj uredbi (EU) 2017/2470 trebalo bi stoga na odgovarajući način izmijeniti.

                     (11)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Unijin popis odobrene nove hrane, kako je propisan u članku 6. Uredbe (EU) 2015/2283 i uvršten u Provedbenu uredbu (EU) 2017/2470, u dijelu koji se odnosi na novu hranu „ulje od sjemenki biljke korijandra Coriandrum sativum” mijenja se kako je navedeno u Prilogu ovoj Uredbi.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 17. prosinca 2019.

                  Za Komisiju

                  Predsjednica

               Ursula VON DER LEYEN

            (1)  SL L 327, 11.12.2015., str. 1.

            (2)  Provedbena uredba Komisije (EU) 2017/2470 оd 20. prosinca 2017. o utvrđivanju Unijina popisa nove hrane u skladu s Uredbom (EU) 2015/2283 Europskog parlamenta i Vijeća o novoj hrani (SL L 351, 30.12.2017., str. 72.).

            (3)  Provedbena odluka Komisije 2014/155/EU od 19. ožujka 2014. o odobravanju stavljanja na tržište ulja iz sjemena korijandera kao novog sastojka hrane u skladu s Uredbom (EZ) br. 258/97 Europskog parlamenta i Vijeća (SL L 85, 21.3.2014., str. 13.).

            (4)  Uredba (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (SL L 43, 14.2.1997., str. 1.).

            (5)  EFSA Journal 2013.;11(10):3422

            PRILOG
            U Prilogu Provedbenoj uredbi (EU) 2017/2470 unos za „ulje od sjemenki biljke korijandra Coriandrum sativum” u tablici 2. (Specifikacije) zamjenjuje se sljedećim:

                        ‘Odobrena nova hrana

                        Specifikacije

                        „Ulje od sjemenki biljke korijandra Coriandrum sativum

                           Opis/definicija:

                        Ulje od sjemenki korijandra ulje je koje sadržava gliceride masnih kiselina, a proizvodi se od sjemenki biljke korijandra Coriandrum sativum L.
                        Žućkaste boje i blagog okusa.
                        CAS br.: 8008-52-4
                        Sastav masnih kiselina:
                        Palmitinska kiselina (C16:0): 2 – 5 %
                        tearinska kiselina (C18:0): < 1,5 %
                        Petroselinska kiselina (cis-C18:1(n-12)): 60 – 75 %
                        Oleinska kiselina (cis-C18:1 (n-9)): 7 – 15 %
                        Linolna kiselina (C18:2): 12 – 19 %
                        α-linolenska kiselina (C18:3): < 1,0 %
                        Transmasne kiseline: ≤ 1,0 %

                           Čistoća:

                        Indeks refrakcije (20 °C): 1,466 – 1,474
                        Kiselinski broj: ≤ 2,5 mg KOH/g
                        Peroksidni broj (PV): ≤ 5,0 meq/kg
                        Jodni broj: 88 – 110 jedinica
                        Saponifikacijski broj: 179 – 200 mg KOH/g
                        Neosapunjive tvari: ≤ 15 g/kg”’.


title: Provedbena uredba Komisije (EU) 2020/145 оd 3. veljače 2020. o izmjeni Provedbene uredbe (EU) br. 433/2012 o utvrđivanju detaljnih pravila za primjenu Uredbe (EU) br. 1236/2010 Europskog parlamenta i Vijeća u pogledu slanja izvješća i informacija Komisiji za ribarstvo sjeveroistočnog Atlantika

text:
                  4.2.2020

                  HR

                  Službeni list Europske unije

                  L 31/1

         PROVEDBENA UREDBA KOMISIJE (EU) 2020/145
         оd 3. veljače 2020.
         o izmjeni Provedbene uredbe (EU) br. 433/2012 o utvrđivanju detaljnih pravila za primjenu Uredbe (EU) br. 1236/2010 Europskog parlamenta i Vijeća u pogledu slanja izvješća i informacija Komisiji za ribarstvo sjeveroistočnog Atlantika
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1236/2010 Europskog parlamenta i Vijeća od 15. prosinca 2010. o sustavu kontrole i izvršenja primjenjivom na području obuhvaćenom Konvencijom o budućoj multilateralnoj suradnji u ribarstvu sjeveroistočnog Atlantika i stavljanju izvan snage Uredbe Vijeća (EZ) br. 2791/1999 (1), a posebno njezine članke 9. i 11.,
         budući da:

                     (1)

                     Uredbom (EU) br. 1236/2010 utvrđene su posebne mjere kontrole za praćenje ribolovnih aktivnosti Unije u području koje pokriva Komisija za ribarstvo sjeveroistočnog Atlantika (NEAFC). Detaljna pravila za primjenu Uredbe (EU) br. 1236/2010 donesena su Provedbenom uredbom Komisije (EU) br. 433/2012 (2).

                     (2)

                     U skladu s člankom 12. stavkom 2. Uredbe (EU) br. 1236/2010 države članice dužne su osigurati da su izvješća i informacije koje se dostavljaju tajniku NEAFC-a u skladu s formatima za razmjenu podataka i sustavima za priopćavanje podataka utvrđenima u skladu s člankom 16. Provedbene uredbe Komisije (EU) br. 433/2012.

                     (3)

                     NEAFC je na svojem godišnjem sastanku 2018. prihvatio novi elektronički sustav izvješćivanja za dostavljanje podataka između ugovornih stranki i tajništva NEAFC-a, koji se temelji na standardu UN/FLUX (3). NEAFC je odlučio da će Europska unija biti prva ugovorna stranka NEAFC-a koja će primjenjivati novi elektronički sustav izvješćivanja. Nakon što Komisija obavijesti tajništvo NEAFC-a da je spremna započeti s primjenom novog sustava izvješćivanja i nakon što NEAFC utvrdi da su tehničke pripreme za upotrebu standarda UN/FLUX dovršene, NEAFC će odrediti datum od kojeg se za razmjenu podataka primjenjuje novi standard. Novi sustav izvješćivanja najprije će se upotrebljavati između EU-a i tajništva NEAFC-a, a druge ugovorne stranke dužne su ga početi primjenjivati u roku od dvije godine od njegova stupanja na snagu.

                     (4)

                     Za primjenu novog elektroničkog sustava izvješćivanja potrebne su pripremne aktivnosti na razini Komisije i na razini država članica. Stoga je, da bi se izbjegla neopravdana kašnjenja u primjeni novog sustava izvješćivanja, potrebno utvrditi datum do kojega bi predmetne države članice trebale biti spremne za početak primjene novih formata za razmjenu podataka i sustavâ za priopćavanje podataka.

                     (5)

                     Komisija će državama članicama priopćiti datum početka primjene novog elektroničkog sustava izvješćivanja nakon što NEAFC odredi taj datum.

                     (6)

                     Stoga je potrebno izmijeniti Provedbenu uredbu (EU) br. 433/2012.

                     (7)

                     Mjere predviđene ovom Uredbom u skladu su s mišljenjem Odbora za ribarstvo i akvakulturu,

               DONIJELA JE OVU UREDBU:

            Članak 1.
            Članak 16. Provedbene uredbe (EU) br. 433/2012 zamjenjuje se sljedećim:

                  „Članak 16.
                  Priopćavanje tajniku NEAFC-a

                     1.   Formati za razmjenu podataka i sustavi za priopćavanje podataka iz članka 12. stavka 2. Uredbe (EU) br. 1236/2010 koji se koriste za slanje izvješća i informacija tajniku NEAFC-a moraju ostati u skladu s pravilima utvrđenima u Prilogu X. ovoj Uredbi sve do datuma iz stavka 3.; odgovarajuće šifre koje se koriste u komunikaciji s tajnikom NEAFC-a utvrđene su u Prilogu XI.

                     2.   Države članice dužne su do 1. studenoga 2020. dovršiti sve potrebne tehničke pripreme kako bi se za dostavljanje izvješća i informacija tajniku NEAFC-a mogli koristiti sljedeći formati za dostavljanje podataka i sustavi za priopćavanje podataka:

                                 (a)

                                 Format za razmjenu podataka iz očevidnika o ribolovu, podataka iz prethodnih obavijesti, podataka iz prekrcajnih deklaracija i podataka iz iskrcajnih deklaracija jest definicija sheme XML (engl. „XML Schema Definition”) u domeni „Fishing Activity” (ribolovne aktivnosti) na temelju standarda P1000-3 u okviru jezika Ujedinjenih naroda za univerzalnu razmjenu podataka u ribarstvu (engl. „United Nations Fisheries Language for Universal Exchange”, UN/FLUX). Razmjena podataka mora biti u skladu s provedbenim dokumentom za ribolovne aktivnosti FLUX („FLUX Fishing Activities Implementation Document”) koji je donio NEAFC.

                                 (b)

                                 Format za dostavljanje podataka iz sustava za praćenje plovila jest definicija sheme XML u domeni „Vessel Position” (pozicija plovila) na temelju standarda P1000-7 u okviru jezika UN/FLUX. Razmjena podataka mora biti u skladu s provedbenim dokumentom za poziciju plovila FLUX („FLUX Vessel Position Implementation Document”) koji je donio NEAFC.

                     3.   Formate za razmjenu podataka i sustave priopćavanja podataka iz stavka 2. države članice dužne su upotrebljavati od datuma koji Komisija priopćuje nakon što ga NEAFC odredi. Razmjena podataka mora biti u skladu s provedbenim dokumentima FLUX koje je donio NEAFC.

                     4.   Odstupajući od stavaka 1. i 3., za dostavljanje podataka iz sustava za praćenje plovila države članice mogu od stupanja na snagu ove Uredbe upotrebljavati format za razmjenu podataka iz stavka 2. točke (b). Države članice dužne su obavijestiti Komisiju o datumu početka upotrebe novog formata za razmjenu podataka.”

            Članak 2.
            Ova Uredba stupa na snagu sedmog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 3. veljače 2020.

                  Za Komisiju

                  Predsjednica

               Ursula VON DER LEYEN

            (1)  SL L 348, 31.12.2010., str. 17.

            (2)  Provedbena uredba Komisije (EU) br. 433/2012 od 23. svibnja 2012. o utvrđivanju detaljnih pravila za primjenu Uredbe (EU) br. 1236/2010 Europskog parlamenta i Vijeća o sustavu nadzora i provedbe koji se primjenjuje u području obuhvaćenom Konvencijom o budućoj višestranoj suradnji u ribarstvu sjeveroistočnog Atlantika (SL L 136, 25.5.2012., str. 41.).

            (3)  Izvješće o 37. godišnjem sastanku NEAFC-a (13. – 16. studenoga 2018.), točka 12.7.


title: Provedbena uredba Komisije (EU) 2020/147 оd 3. veljače 2020. o odobrenju pripravka od Saccharomyces cerevisiae CNCM I-4407 kao dodatka hrani za odbijenu prasad, krmače (u cilju pozitivnog utjecaja na prasad) i mliječne krave, i o izmjeni uredaba (EZ) br. 2148/2004, (EZ) br. 1288/2004 i (EZ) br. 1811/2005 (nositelj odobrenja S.I. Lesaffre) (Tekst značajan za EGP)

text:
                  4.2.2020

                  HR

                  Službeni list Europske unije

                  L 31/7

         PROVEDBENA UREDBA KOMISIJE (EU) 2020/147
         оd 3. veljače 2020.
         o odobrenju pripravka od Saccharomyces cerevisiae CNCM I-4407 kao dodatka hrani za odbijenu prasad, krmače (u cilju pozitivnog utjecaja na prasad) i mliječne krave, i o izmjeni uredaba (EZ) br. 2148/2004, (EZ) br. 1288/2004 i (EZ) br. 1811/2005 (nositelj odobrenja S.I. Lesaffre)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja.

                     (2)

                     Člankom 10. stavkom 2. Uredbe (EZ) br. 1831/2003 predviđena je ponovna procjena dodataka odobrenih u skladu s Direktivom Vijeća 70/524/EEZ (2).

                     (3)

                     U skladu s Direktivom 70/524/EEZ pripravak od Saccharomyces cerevisiae CNCM I-4407 (prethodno Saccharomyces cerevisiae NCYC Sc 47) odobren je bez vremenskog ograničenja kao dodatak hrani za odbijenu prasad Uredbom Komisije (EZ) br. 2148/2004 (3), za krmače Uredbom Komisije (EZ) br. 1288/2004 (4) i za mliječne krave Uredbom Komisije (EZ) br. 1811/2005 (5). Taj je pripravak nakon toga unesen u registar dodataka hrani za životinje kao postojeći proizvod u skladu s člankom 10. stavkom 1. Uredbe (EZ) br. 1831/2003.

                     (4)

                     U skladu s člankom 10. stavkom 2. Uredbe (EZ) br. 1831/2003 podnesen je zahtjev za ponovnu procjenu pripravka od Saccharomyces cerevisiae CNCM I-4407 (prethodno Saccharomyces cerevisiae NCYC Sc 47) kao dodatka hrani za odbijenu prasad, krmače i mliječne krave. Podnositelj zahtjeva zatražio je da se taj dodatak razvrsta u kategoriju dodataka „zootehnički dodaci”. Uz zahtjev su priloženi podaci i dokumenti propisani člankom 7. stavkom 3. Uredbe (EZ) br. 1831/2003.

                     (5)

                     Europska agencija za sigurnost hrane („Agencija”) u svojem je mišljenju od 22. siječnja 2019. (6) zaključila da pripravak od Saccharomyces cerevisiae CNCM I-4407 u predloženim uvjetima uporabe nema štetan učinak na zdravlje životinja, zdravlje ljudi ni na okoliš. Agencija smatra da taj dodatak može poboljšati obilježja odbijene prasadi i krmača u cilju pozitivnog utjecaja na prasad. Zaključila je i da se u dvije studije pokazalo kako dodatak pozitivno djeluje na obilježja mliječnih krava. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                     (6)

                     Budući da je već dokazano da taj dodatak može poboljšati obilježja drugih preživača za proizvodnju mlijeka, konkretno mliječnih koza, mliječnih ovaca i mliječnih bivola, smatralo se da su uvjeti za dokazivanje djelotvornosti za mliječne krave ispunjeni rezultatima dvaju dostavljenih ispitivanja in vivo.

                     (7)

                     Procjena pripravka od Saccharomyces cerevisiae CNCM I-4407 pokazuje da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je navedeno u Prilogu ovoj Uredbi.

                     (8)

                     Kao posljedica izdavanja novog odobrenja u skladu s Uredbom (EZ) br. 1831/2003, uredbe (EZ) br. 2148/2004, (EZ) br. 1288/2004 i (EZ) br. 1811/2005 trebalo bi na odgovarajući način izmijeniti.

                     (9)

                     Budući da ne postoje sigurnosni razlozi zbog kojih bi izmjene uvjeta izdavanja odobrenja bilo potrebno odmah primjenjivati, primjereno je zainteresiranim stranama omogućiti prijelazno razdoblje kako bi se pripremile za ispunjavanje novih zahtjeva koji proizlaze iz odobrenja.

                     (10)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Pripravak naveden u Prilogu, koji pripada kategoriji dodataka „zootehnički dodaci” i funkcionalnoj skupini „stabilizatori crijevne flore”, odobrava se kao dodatak hrani za životinje pod uvjetima utvrđenima u Prilogu.

            Članak 2.
            U Prilogu II. Uredbi (EZ) br. 2148/2004 briše se unos koji se odnosi na E 1702, Saccharomyces cerevisiae NCYC Sc 47.

            Članak 3.
            U Prilogu I. Uredbi (EZ) br. 1288/2004 briše se unos koji se odnosi na E 1702, Saccharomyces cerevisiae NCYC Sc 47.

            Članak 4.
            U Prilogu III. Uredbi (EZ) br. 1811/2005 briše se unos koji se odnosi na E 1702, Saccharomyces cerevisiae NCYC Sc 47.

            Članak 5.
            Pripravak naveden u Prilogu i hrana za životinje koja sadržava taj pripravak, a koji su proizvedeni i označeni prije 24. kolovoza 2020. u skladu s pravilima primjenjivima prije 24. veljače 2020., mogu se nastaviti stavljati na tržište i upotrebljavati dok se ne potroše postojeće zalihe.

            Članak 6.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 3. veljače 2020.

                  Za Komisiju

                  Predsjednica

               Ursula VON DER LEYEN

            (1)  SL L 268, 18.10.2003., str. 29.

            (2)  Direktiva Vijeća 70/524/EEZ od 23. studenoga 1970. o dodacima hrani za životinje (SL L 270, 14.12.1970., str. 1.).

            (3)  Uredba Komisije (EZ) br. 2148/2004 od 16. prosinca 2004. o trajnim i privremenim odobrenjima određenih dodataka hrani za životinje i odobrenju novih korištenja dodatka već odobrenog u hrani za životinje (SL L 370, 17.12.2004., str. 24.).

            (4)  Uredba Komisije (EZ) br. 1288/2004 od 14. srpnja 2004. o trajnom odobrenju određenih dodataka i privremenom odobrenju novog korištenja dodatka koji je već odobren u hrani za životinje (SL L 243, 15.7.2004., str. 10.).

            (5)  Uredba Komisije (EZ) br. 1811/2005 od 4. studenoga 2005. o privremenom i trajnom odobrenju određenih dodataka hrani za životinje i privremenom odobrenju novog korištenja već odobrenog dodatka hrani za životinje (SL L 291, 5.11.2005., str. 12.).

            (6)  EFSA Journal 2019.; 17(3):5600.

            PRILOG

                        Identifikacijski broj dodatka

                        Naziv nositelja odobrenja

                        Dodatak

                        Sastav, kemijska formula, opis, analitička metoda

                        Vrsta ili kategorija životinje

                        Najviša dob

                        Najmanja količina

                        Najveća dopuštena količina

                        Ostale odredbe

                        Datum isteka važenja odobrenja

                        CFU/kg potpune krmne smjese s udjelom vlage od 12 %

                           Kategorija zootehničkih dodataka. Funkcionalna skupina: stabilizatori crijevne flore

                        4b1702

                        S.I. Lesaffre

                           Saccharomyces cerevisiae CNCM I-4407

                           Sastav dodatka

                        Pripravak od Saccharomyces cerevisiae CNCM I-4407 koji sadržava najmanje:
                        5 × 109 CFU/g dodatka
                        Kruti oblik

                           Karakteristike aktivne tvari

                        Žive stanice Saccharomyces cerevisiae CNCM I-4407

                           Analitička metoda
                            (1)

                        Određivanje brojnosti: metoda izlijevanja podloge uz uporabu agara s ekstraktom kvasca, dekstrozom i kloramfenikolom (EN 15789:2009).
                        Identifikacija: metoda lančane reakcije polimerazom (PCR) CEN/TS 15790:2008.

                        Prasad (odbijena)
                        Krmače

                        —

                        5 × 109

                                    1.

                                    U uputama za uporabu dodatka i premiksa potrebno je navesti uvjete skladištenja i stabilnost pri toplinskoj obradi.

                                    2.

                                    Dodatak se upotrebljava u hrani za krmače u cilju pozitivnog utjecaja na prasad.

                                    3.

                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih rizika koji proizlaze iz njihove uporabe. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu, uključujući zaštitu za dišne organe.

                        24.2.2030.

                        Mliječne krave

                        4 × 108

               (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports


title: Provedbena uredba Komisije (EU) 2020/160 оd 5. veljače 2020. o odobrenju pripravka od ulja origana, ulja kima, karvakrola, metil salicilata i L-mentola kao dodatka hrani za odbijenu prasad (nositelj odobrenja Biomin GmbH) (Tekst značajan za EGP)

text:
                  6.2.2020

                  HR

                  Službeni list Europske unije

                  L 34/25

         PROVEDBENA UREDBA KOMISIJE (EU) 2020/160
         оd 5. veljače 2020.
         o odobrenju pripravka od ulja origana, ulja kima, karvakrola, metil salicilata i L-mentola kao dodatka hrani za odbijenu prasad (nositelj odobrenja Biomin GmbH)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:

                     (1)

                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja.

                     (2)

                     U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka od ulja origana, ulja kima, karvakrola, metil salicilata i L-mentola. Tom su zahtjevu priloženi podaci i dokumenti propisani člankom 7. stavkom 3. te uredbe.

                     (3)

                     Taj se zahtjev odnosi na odobrenje pripravka od ulja origana, ulja kima, karvakrola, metil salicilata i L-mentola kao dodatka hrani za odbijenu prasad i treba ga razvrstati u kategoriju dodataka „zootehnički dodaci”.

                     (4)

                     Europska agencija za sigurnost hrane („Agencija”) u svojem je mišljenju od 2. travnja 2019. (2) zaključila da pripravak od ulja origana, ulja kima, karvakrola, metil salicilata i L-mentola u predloženim uvjetima uporabe nema štetan učinak na zdravlje životinja, sigurnost potrošača ili na okoliš. Zaključila je i da nije vjerojatna izloženost korisnika udisanjem te da se ne može donijeti zaključak o uzrokovanju preosjetljivosti kože ili očiju. Stoga Komisija smatra da bi trebalo poduzeti odgovarajuće mjere zaštite kako bi se spriječili štetni učinci na zdravlje ljudi, ponajprije na zdravlje korisnikâ tog dodatka. Agencija je zaključila da dodatak može biti djelotvoran u poboljšanju zootehničkih obilježja. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                     (5)

                     Procjena pripravka od ulja origana, ulja kima, karvakrola, metil salicilata i L-mentola pokazala je da su ispunjeni uvjeti za odobrenje iz članka 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je navedeno u Prilogu ovoj Uredbi.

                     (6)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Pripravak naveden u Prilogu, koji pripada kategoriji dodataka „zootehnički dodaci” i funkcionalnoj skupini „ostali zootehnički dodaci”, odobrava se kao dodatak hrani za životinje podložno uvjetima utvrđenima u tom prilogu.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 5. veljače 2020.

                  Za Komisiju

                  Predsjednica

               Ursula VON DER LEYEN

            (1)  SL L 268, 18.10.2003., str. 29.

            (2)  EFSA Journal 2019.; 17(4):5688.

            PRILOG

                        Identifikacijski broj dodatka

                        Naziv nositelja odobrenja

                        Dodatak

                        Sastav, kemijska formula, opis, analitička metoda

                        Vrsta ili kategorija životinje

                        Najviša dob

                        Najmanja količina

                        Najveća dopuštena količina

                        Ostale odredbe

                        Datum isteka važenja odobrenja

                        mg dodatka/kg potpune krmne smjese s udjelom vlage od 12 %

                           Kategorija zootehničkih dodataka. Funkcionalna skupina: ostali zootehnički dodaci (poboljšanje zootehničkih obilježja).

                        4d19

                        Biomin GmbH

                        Ulje origana, ulje kima, karvakrol, metil salicilat i L-mentol

                           Sastav dodatka

                        Pripravak:

                                    —

                                    od esencijalnih ulja origana (Origanum vulgare L.) (60–80 mg/g) i sjemenki kima (Carum carvi L.) (5–10 mg/g),

                                    —

                                    od karvakrola (60–80 mg/g), metil salicilata (10–40 mg/g) i L-mentola (30–55 mg/g)

                              Kruti oblik

                        Odbijena prasad

                        –

                        75

                        125

                                    1.

                                    U uputama za uporabu dodatka i premiksâ moraju se navesti uvjeti skladištenja i stabilnost pri toplinskoj obradi.

                                    2.

                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih rizika koji proizlaze iz njihove uporabe. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu, uključujući zaštitu za kožu i oči.

                        26. veljače 2030.

                           Karakteristike aktivne tvari:

                        Ulje origana (Origanum vulgare L.) (CAS broj: 8007-11-2) s udjelom linalola od 1,8–16 mg/g;
                        Ulje sjemenki kima (Carum carvi L.) (CAS broj: 8000-42-8) s udjelom D-karvona od 2,5–6,5 mg/g;
                        Ulje karvakrola (CAS broj: 499-75-2) ≥ 99 % s udjelom karvakrola od 95–140 mg/g (iz origana i čistog karvakrola);
                        Metil salicilat (CAS broj: 119-36-8;
                        L-mentol (CAS broj: 2216-51-8).

                           Analitička metoda
                            (1)

                        Kvantifikacija aktivnih tvari u dodatku hrani za životinje: plinska kromatografija u kombinaciji s ionizacijskim detektorom plamena (GC-FID).

               (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports


title: Provedbena uredba Komisije (EU) 2020/463 оd 24. ožujka 2020. o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Kiwi de Corse” (ZOZP))

text:
                  31.3.2020

                  HR

                  Službeni list Europske unije

                  L 98/1

         PROVEDBENA UREDBA KOMISIJE (EU) 2020/463
         оd 24. ožujka 2020.
         o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Kiwi de Corse” (ZOZP))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 50. stavkom 2. točkom (a) Uredbe (EU) br. 1151/2012, zahtjev Francuske za upis naziva „Kiwi de Corse” u registar objavljen je u Službenom listu Europske unije (2).

                     (2)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Kiwi de Corse” potrebno je upisati u registar,

               DONIJELA JE OVU UREDBU:

            Članak 1.
            Naziv „Kiwi de Corse” (ZOZP) upisuje se u registar.
            Naziv iz prvog stavka odnosi se na proizvod iz razreda 1.6. Voće, povrće i žitarice u prirodnom stanju ili prerađeni iz Priloga XI. Provedbenoj uredbi Komisije (EU) br. 668/2014 (3).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 24. ožujka 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  SL C 403, 29.11.2019., str. 74.

            (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2020/466 оd 30. ožujka 2020. o privremenim mjerama za obuzdavanje rizika za zdravlje ljudi, životinja i bilja te dobrobit životinja tijekom određenih ozbiljnih poremećaja u sustavima kontrola država članica zbog bolesti uzrokovane koronavirusom (COVID-19) (Tekst značajan za EGP)

text:
                  31.3.2020

                  HR

                  Službeni list Europske unije

                  L 98/30

         PROVEDBENA UREDBA KOMISIJE (EU) 2020/466
         оd 30. ožujka 2020.
         o privremenim mjerama za obuzdavanje rizika za zdravlje ljudi, životinja i bilja te dobrobit životinja tijekom određenih ozbiljnih poremećaja u sustavima kontrola država članica zbog bolesti uzrokovane koronavirusom (COVID-19)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama) (1), a posebno njezin članak 141. stavak 1.,
         budući da:

                     (1)

                     Uredbom (EU) 2017/625 utvrđuju se pravila za, među ostalim, provedbu službenih kontrola i drugih službenih aktivnosti nadležnih tijela država članica. Isto tako, Komisija se ovlašćuje da provedbenim aktom donese odgovarajuće privremene mjere potrebne za obuzdavanje rizika za, među ostalim, zdravlje ljudi, životinja i bilja te dobrobit životinja ako postoje dokazi o ozbiljnom poremećaju u sustavu kontrole države članice.

                     (2)

                     Aktualna kriza povezana s bolesti uzrokovanom koronavirusom (COVID-19) predstavlja izniman i nezapamćen izazov za sposobnost država članica da u potpunosti provedu službene kontrole i druge službene aktivnosti u skladu sa zakonodavstvom EU-a.

                     (3)

                     Komisija je u svojim „Smjernicama za mjere upravljanja granicama radi zaštite zdravlja i dostupnosti robe i osnovnih usluga” (2) naglasila da trenutačna situacija ne bi trebala utjecati na neometano funkcioniranje jedinstvenog tržišta. Osim toga, države članice trebale bi i dalje jamčiti kretanje robe.

                     (4)

                     U skladu s Uredbom (EU) 2017/625 države članice obvezne su uspostaviti sustav kontrole sastavljen od nadležnih tijela određenih za provođenje službenih kontrola i drugih službenih aktivnosti. Konkretno, u skladu s člankom 5. stavkom 1. točkom (e) te uredbe nadležna tijela trebaju imati dovoljan broj osoblja s odgovarajućim kvalifikacijama i iskustvom kako bi se službene kontrole i druge službene aktivnosti mogle provoditi učinkovito i djelotvorno ili imati pristup dovoljnom broju takva osoblja.

                     (5)

                     Tijekom aktualne krize povezane s bolesti COVID-19 države članice uvele su znatna ograničenja kretanja za svoje stanovništvo kako bi zaštitile zdravlje ljudi.

                     (6)

                     Neke države članice obavijestile su Komisiju da ta ograničenja kretanja znatno utječu na njihovu sposobnost raspoređivanja odgovarajućeg osoblja za službene kontrole i druge službene aktivnosti, kako je propisano Uredbom (EU) 2017/625.

                     (7)

                     Konkretno, neke države članice Komisiju su obavijestile o poteškoćama pri provedbi službenih kontrola i drugih službenih aktivnosti koje zahtijevaju fizičku prisutnost kontrolnog osoblja. Posebno se javljaju poteškoće kad je riječ o kliničkom pregledu životinja, određenim provjerama proizvoda životinjskog podrijetla, bilja i biljnih proizvoda i hrane i hrane za životinje neživotinjskog podrijetla te ispitivanju uzoraka u službenim laboratorijima koje su odredile države članice.

                     (8)

                     U skladu sa zakonodavstvom EU-a kojim se uređuje trgovina živim životinjama i zametnim proizvodima unutar jedinstvenog tržišta, posebno direktivama Vijeća 64/432/EEZ (3), 88/407/EEZ (4), 89/556/EEZ (5), 90/429/EEZ (6), 91/68/EEZ (7), 92/65/EEZ (8), 2006/88/EZ (9), 2009/156/EZ (10) i 2009/158/EZ (11), pošiljke životinja i zametnih proizvoda pri svakom premještanju između država članica trebaju biti popraćene izvornim certifikatima o zdravlju životinja.

                     (9)

                     Neke države članice Komisiju su obavijestile i o tome da se službene kontrole i druge službene aktivnosti koje dovode do potpisivanja i izdavanja izvornika službenih certifikata i službenih potvrda u papirnatom obliku koji bi trebali pratiti pošiljke životinja i zametnih proizvoda pri njihovu premještanju između država članica ili ulasku u Uniju trenutačno ne mogu provoditi u skladu sa zakonodavstvom EU-a.

                     (10)

                     Stoga bi trebalo privremeno odobriti alternativu predočenju izvornih službenih certifikata i službenih potvrda uzimajući u obzir način na koji registrirani korisnici upotrebljavaju elektronički sustav TRACES, kako je navedeno u Provedbenoj uredbi Komisije (EU) 2019/1715 (12), i činjenicu da trenutačno tehnički nije moguće izdati elektroničke certifikate u sustavu TRACES u skladu s tom provedbenom uredbom. Tom se alternativom ne bi trebala dovoditi u pitanje obveza subjekata u skladu s Uredbom (EU) 2017/625 da predoče izvorne dokumente kad to bude tehnički moguće.

                     (11)

                     S obzirom na te specifične okolnosti potrebno je poduzeti mjere kako bi se izbjegli ozbiljni rizici za zdravlje osoblja nadležnih tijela, a da se pritom ne ugrozi sprečavanje rizika za zdravlje ljudi, životinja i bilja uzrokovanih životinjama, biljem i proizvodima od njih te rizika za dobrobit životinja. Istodobno bi trebalo osigurati pravilno funkcioniranje jedinstvenog tržišta na temelju zakonodavstva Unije u području poljoprivredno-prehrambenog lanca.

                     (12)

                     Stoga bi države članice s ozbiljnim poteškoćama u upravljanju svojim postojećim sustavima kontrole trebale moći primijeniti privremene mjere utvrđene u ovoj Uredbi u mjeri u kojoj je to potrebno za upravljanje povezanim ozbiljnim poremećajima u njihovim sustavima kontrole. Države članice trebale bi u najkraćem mogućem roku poduzeti sve potrebne mjere za uklanjanje ozbiljnih poremećaja u svojim sustavima kontrole.

                     (13)

                     Države članice koje primjenjuju privremene mjere predviđene ovom Uredbom trebale bi Komisiju i ostale države članice obavijestiti o tim mjerama i o mjerama koje su poduzete za uklanjanje poteškoća u provođenju službenih kontrola i drugih službenih aktivnosti u skladu s Uredbom (EU) 2017/625.

                     (14)

                     Ova bi se Uredba trebala primjenjivati tijekom razdoblja od dva mjeseca kako bi se olakšalo planiranje i provođenje službenih kontrola i drugih službenih aktivnosti tijekom krize povezane s bolesti COVID-19. S obzirom na informacije zaprimljene od nekoliko država članica koje upućuju na to da bi privremene mjere trebalo propisati odmah, ova Uredba trebala bi stupiti na snagu sljedećeg dana od dana objave.

                     (15)

                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Ovom se Uredbom utvrđuju privremene mjere potrebne za obuzdavanje raširenih rizika za zdravlje ljudi, životinja i bilja te dobrobit životinja kako bi se uklonili ozbiljni poremećaji u funkcioniranju sustava kontrola država članica s obzirom na krizu povezanu s bolesti COVID-19.

            Članak 2.
            Države članice koje žele primijeniti privremene mjere utvrđene u ovoj Uredbi obavješćuju Komisiju i ostale države članice o tim mjerama i o mjerama koje su poduzete za uklanjanje poteškoća koje imaju u provođenju službenih kontrola i drugih službenih aktivnosti u skladu s Uredbom (EU) 2017/625.

            Članak 3.
            Službene kontrole i druge službene aktivnosti iznimno može provoditi jedna ili više fizičkih osoba koje je nadležno tijelo posebno ovlastilo na temelju njihovih kvalifikacija, osposobljavanja i praktičnog iskustva, koje su u kontaktu s nadležnim tijelima putem bilo kojeg dostupnog sredstva komunikacije i koje su obvezne slijediti upute nadležnog tijela za provođenje tih službenih kontrola i drugih službenih aktivnosti. Te osobe djeluju nepristrano i nisu u sukobu interesa u pogledu službenih kontrola i drugih službenih aktivnosti koje provode.

            Članak 4.
            Službene kontrole i druge službene aktivnosti povezane sa službenim certifikatima i službenim potvrdama mogu se iznimno provoditi nad elektroničkim primjerkom izvornika tih certifikata ili potvrda ili elektroničkim oblikom certifikata ili potvrde koji se proizvodi i šalje u sustavu TRACES pod uvjetom da osoba odgovorna za predočenje službenog certifikata ili službene potvrde nadležnom tijelu predoči izjavu kojom potvrđuje da će izvornik službenog certifikata ili službene potvrde biti dostavljen čim to tehnički bude izvedivo. Pri provođenju tih službenih kontrola i drugih službenih aktivnosti nadležno tijelo uzima u obzir rizik od neusklađenosti dotičnih životinja i robe te dotadašnje rezultate subjekata u pogledu ishoda službenih kontrola koje su nad njima provedene i njihove usklađenosti s pravilima iz članka 1. stavka 2. Uredbe (EU) 2017/625.

            Članak 5.
            Službene kontrole i druge službene aktivnosti iznimno se mogu provoditi:

                        (a)

                        u slučaju analiza, ispitivanja ili dijagnosticiranja koje provode službeni laboratoriji, u bilo kojem laboratoriju koji je za tu svrhu privremeno odredilo nadležno tijelo;

                        (b)

                        u slučaju fizičkih sastanaka sa subjektima i njihovim osobljem u kontekstu metoda i tehnika službenih kontrola iz članka 14. Uredbe (EU) 2017/625, putem dostupnih sredstava komunikacije na daljinu.

            Članak 6.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se do 1. lipnje 2020.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 30. ožujka 2020.

                  Za Komisiju

                  Predsjednica

               Ursula VON DER LEYEN

            (1)  SL L 95, 7.4.2017., str. 1.

            (2)  C(2020) 1753 final, 16. ožujka 2020.

            (3)  Direktiva Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (SL 121, 29.7.1964., str. 1977/64.).

            (4)  Direktiva Vijeća 88/407/EEZ od 14. lipnja 1988. o utvrđivanju zahtjeva zdravlja životinja koji se primjenjuju na trgovinu unutar Zajednice i na uvoz duboko smrznutog sjemena domaćih životinja vrste goveda (SL L 194, 22.7.1988., str. 10.).

            (5)  Direktiva Vijeća 89/556/EEZ od 25. rujna 1989. o uvjetima zdravlja životinja kojima se uređuje trgovina zamecima domaćih životinja vrste goveda unutar Zajednice i njihov uvoz iz trećih zemalja (SL L 302, 19.10.1989., str. 1.).

            (6)  Direktiva Vijeća 90/429/EEZ od 26. lipnja 1990. o utvrđivanju uvjeta zdravlja životinja koji se primjenjuju na trgovinu unutar Zajednice i uvoz sjemena domaćih životinja vrste svinja (SL L 224, 18.8.1990., str. 62.).

            (7)  Direktiva Vijeća 91/68/EEZ od 28. siječnja 1991. o uvjetima zdravlja životinja kojima se uređuje trgovina životinjama iz porodica ovaca i koza unutar Zajednice (SL L 46, 19.2.1991., str. 19.).

            (8)  Direktiva Vijeća 92/65/EEZ od 13. srpnja 1992. o utvrđivanju uvjeta zdravlja životinja kojima se uređuje trgovina i uvoz u Zajednicu životinja, sjemena, jajnih stanica i zametaka koji ne podliježu uvjetima zdravlja životinja utvrđenima u određenim propisima Zajednice iz Priloga A dijela I. Direktive 90/425/EEZ (SL L 268, 14.9.1992., str. 54.).

            (9)  Direktiva Vijeća 2006/88/EZ od 24. listopada 2006. o zahtjevima zdravlja životinja koji se primjenjuju na životinje akvakulture i njihove proizvode te o sprečavanju i kontroli određenih bolesti akvatičnih životinja (SL L 328, 24.11.2006., str. 14.).

            (10)  Direktiva Vijeća 2009/156/EZ od 30. studenoga 2009. o uvjetima zdravlja životinja kojima se uređuje premještanje i uvoz kopitara iz trećih zemalja (SL L 192, 23.7.2010., str. 1.).

            (11)  Direktiva Vijeća 2009/158/EZ od 30. studenoga 2009. o uvjetima zdravlja životinja kojima se uređuje trgovina peradi i jajima za valenje unutar Zajednice i njihov uvoz iz trećih zemalja (SL L 343, 22.12.2009., str. 74.).

            (12)  Provedbena Uredba Komisije (EU) 2019/1715 оd 30. rujna 2019. o utvrđivanju pravila za funkcioniranje sustava za upravljanje informacijama za službene kontrole i njegovih sistemskih komponenata (Uredba o IMSOC-u) (SL L 261, 14.10.2019., str. 37.).


title: Provedbena uredba Komisije (EU) 2020/975 оd 6. srpnja 2020. o odobravanju sporazuma i odluka o mjerama za stabilizaciju tržišta u sektoru vina

text:
                  7.7.2020

                  HR

                  Službeni list Europske unije

                  L 215/13

         PROVEDBENA UREDBA KOMISIJE (EU) 2020/975
         оd 6. srpnja 2020.
         o odobravanju sporazuma i odluka o mjerama za stabilizaciju tržišta u sektoru vina
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 222.,
         budući da:

                     (1)

                     Unija je vodeći svjetski proizvođač vina. U tržišnim godinama od 2014./2015. do 2018./2019. prosječna godišnja proizvodnja vina u Uniji iznosila je 167,6 milijuna hektolitara. Tržišna godina za vino traje od 1. kolovoza do 31. srpnja sljedeće godine. Na Uniju otpada 45 % svjetskih vinogradarskih područja, 65 % svjetske proizvodnje, 60 % svjetske potrošnje te 70 % izvoza u treće zemlje. Najviše vina u Uniji proizvodi se u Italiji, Francuskoj, Španjolskoj, Njemačkoj i Portugalu, padajućim redoslijedom prema obujmu proizvodnje.

                     (2)

                     Zbog aktualne pandemije bolesti COVID-19 i znatnih ograničenja kretanja ljudi u državama članicama, vinogradari i vinari suočeni su s gospodarskim poremećajima koji su im uzrokovali financijske poteškoće i probleme s likvidnošću.

                     (3)

                     Širenje bolesti i uvedene mjere ograničavaju dostupnost radne snage i ugrožavaju faze proizvodnje, prerade i prijevoza vinskog grožđa i vina.

                     (4)

                     Zbog obveznog zatvaranja restorana, hotela i barova te otkazivanja svečanosti i slavlja, kao što su vjenčanja, rođendani i poslovni događaji, u Uniji i u trećim zemljama, na nekoliko je mjeseci stala ugostiteljska djelatnost. Osim toga, odvijanje aktivnosti povezanih s turizmom i vinskim turizmom, kao što su degustacije, sajmovi, izravna prodaja i konzumacija, uvelike je narušeno u većini država članica od ožujka 2020.

                     (5)

                     Zbog toga su znatno izmijenjeni obrasci potražnje za vinom. Potražnja potrošača preusmjerila se na konzumaciju vina kod kuće. Unatoč povećanju konzumacije određenih vinskih proizvoda kod kuće, to povećanje nije nadoknadilo pad potražnje u ugostiteljstvu.

                     (6)

                     Zatvaranje restorana i drugih ugostiteljskih objekata dovelo je do smanjenja prometa vinara. U Njemačkoj su vinari u prvom tromjesečju 2020. izgubili 50 % prometa jer nisu prodali svoje proizvode restoranima. Osim toga, prodaja specijaliziranim prodavaonicama vina, koje često stavljaju na tržište vina višeg cjenovnog razreda, smanjila se za 23 %. Prema sektorskim procjenama za cijelu Uniju zatvaranje restorana, barova i hotela koje je započelo sredinom ožujka i potrajalo do kraja svibnja 2020. dovelo je do smanjenja količine prodanog vina za 30 % i pada vrijednosti od 50 % u usporedbi s prodajom prije zatvaranja.

                     (7)

                     Unatoč nedavnom ublažavanju određenih mjera, uključujući određene mjera ograničenja kretanja, te ponovnom otvaranju restorana i drugih ugostiteljskih objekata, ne očekuje se da će se stanje normalizirati u sljedećih šest mjeseci. Restorani i drugi ugostiteljski objekti morat će poštovati mjere održavanja fizičkog razmaka, kojima se ograničava broj gostiju. Osim toga, u mnogim državama članicama i dalje su na snazi određena ograničenja opsega društvenih okupljanja, uključujući privatne događaje kao što su vjenčanja, na kojima se obično konzumira vino.

                     (8)

                     Također se ne očekuje da će se svjetski turizam, koji bi prema očekivanjima u drugom tromjesečju 2020. trebao bilježiti pad prometa od 70 %, u sljedećih šest mjeseci oporaviti u dovoljnoj mjeri da se nadoknadi manjak potrošnje u restoranima tijekom razdoblja u kojem su na snazi bila znatna ograničenja kretanja.

                     (9)

                     Procjenjuje se da će ukupna potrošnja vina u Uniji u tržišnoj godini 2019./2020. pasti na 108 milijuna hektolitara. Riječ je o ukupnom smanjenju potrošnje za više od 8 % u tržišnoj godini 2019./2020. u usporedbi s prosjekom za posljednjih pet tržišnih godina.

                     (10)

                     Izvoz u treće zemlje posebno je važan za sektor vina Unije. Vrijednost izvoza u 2019. iznosila je ukupno 12,1 milijardu EUR. Tijekom pandemije bolesti COVID-19 na izvoz su utjecali logistički problemi i smanjenje potrošnje zbog mjera ograničenja kretanja uvedenih i u trećim zemljama. Izbijanje pandemije bolesti COVID-19 u Kini dovelo je do velikog preopterećenja lukâ u toj i drugim zemljama, kao i do potpunog ili djelomičnog otkazivanja plovidbe, zbog čega je kontejnera manje, cijene prijevoza tereta znatno su porasle, a izvoznici su morali odgoditi slanje pošiljki. Osim toga, na izvoz vina iz Unije već je negativno utjecalo povećanje uvoznih carina koje su Sjedinjene Američke Države uvele na uvoz određenih vina iz Unije. Od listopada 2019. Sjedinjene Američke Države, koje su glavno izvozno tržište Unije, uvele su uvozne carine ad valorem od 25 % za mirna vina iz Unije.

                     (11)

                     Općenito, očekuje se da će se izvoz vina iz Unije u treće zemlje smanjiti za 14 % u tržišnoj godini 2019./2020. u usporedbi s prethodnom tržišnom godinom i u usporedbi s prosjekom za posljednjih pet tržišnih godina. U odnosu na svibanj 2019. izvoz francuskih, talijanskih i španjolskih vina u treće zemlje u svibnju 2020. znatno se smanjio: obujam izvoza vina iz Francuske u treće zemlje smanjio se za 33 %, a njegova vrijednost za 55 %; obujam izvoza vina iz Italije u treće zemlje smanjio se za 22 %, a njegova vrijednost za 26 %; dok se obujam izvoza vina iz Španjolske u treće zemlje smanjio za 63 %, a njegova vrijednost za 43 %. Usporedba istih referentnih razdoblja pokazuje da se posebno smanjio izvoz pjenušavih vina. Prema procjenama vinske industrije, u svibnju 2020. obujam izvoza vina Champagne u Sjedinjene Američke Države i Kinu smanjio se za 64 %, a njegova vrijednost za 55 %; obujam izvoza vina Prosecco u treće zemlje smanjio se za 27 %, a njegova vrijednost za 32 %, a obujam i vrijednost izvoza vina Cava u treće zemlje smanjili su se za po 40 %.

                     (12)

                     Osim toga, zbog iznimne berbe od 174,4 milijuna hektolitara u tržišnoj godini 2018./2019. trenutačno se velika količina vina nalazi u skladištima, zbog čega su početne zalihe u tržišnoj godini 2019./2020. veće za 14 % u odnosu na tržišnu godinu 2018./2019. Neprodano vino morat će se skladištiti.

                     (13)

                     Zbog navedenih okolnosti ovo se razdoblje može smatrati razdobljem velike tržišne neravnoteže.

                     (14)

                     Kako bi se u ovom razdoblju velike tržišne neravnoteže vinogradarima i vinarima pomoglo da uspostave ravnotežu, primjereno je privremeno, na šest mjeseci, dopustiti sporazume i odluke poljoprivrednika, udruženja poljoprivrednika, udruženja takvih udruženja, priznatih organizacija proizvođača, njihovih udruženja i priznatih sektorskih organizacija u vezi s uzgojem vinove loze i proizvodnjom vina. Te mjere uključuju: i. transformaciju i preradu; ii. skladištenje; iii. zajedničku promidžbu; iv. zahtjeve kvalitete; te v. privremeno planiranje proizvodnje.

                     (15)

                     Takvi sporazumi i odluke mogu, primjerice, uključivati: i. preradu vina u druge svrhe, kao što je destilacija vina u alkohol; ii. stvaranje i pronalaženje skladišnih kapaciteta za povećanu količinu vina koju treba uskladištiti; iii. promidžbu potrošnje vina; iv. dogovaranje o zahtjevima kvalitete kojima bi se stavljanje vina na tržište ograničilo na vina koja ispunjavaju te zahtjeve; i v. planiranje mjera za smanjenje količina za buduću berbu.

                     (16)

                     Svaki sporazum ili odluku trebalo bi privremeno odobriti na šest mjeseci. Predstojeća berba za tržišnu godinu 2020./2021., koja počinje u kolovozu 2020., i razdoblje uoči proslava krajem godine, kad se posebno konzumiraju i izvoze vina i pjenušava vina višeg cjenovnog razreda, razdoblja su u kojima se može očekivati najveći učinak navedenih mjera.

                     (17)

                     U skladu s člankom 222. stavkom 1. prvim podstavkom Uredbe (EU) br. 1308/2013 sporazumi i odluke odobravaju se ako se njima ne narušava funkcioniranje unutarnjeg tržišta i ako strogo slijede cilj stabilizacije dotičnog sektora. Ti posebni uvjeti isključuju sporazume i odluke koji izravno ili neizravno uzrokuju podjelu tržišta, diskriminaciju na temelju državljanstva ili utvrđivanje cijena. Na sporazume i odluke koji ne ispunjavaju te uvjete ili ih više ne ispunjavaju primjenjuje se članak 101. stavak 1. Ugovora.

                     (18)

                     Odobrenje predviđeno ovom Uredbom trebalo bi se primjenjivati na cijelom području Unije jer je ozbiljna nestabilnost tržišta zajednička cijeloj Uniji.

                     (19)

                     Kako bi države članice mogle procijeniti narušavaju li sporazumi i odluke o uzgoju vinove loze i proizvodnji vina funkcioniranje unutarnjeg tržišta i slijede li strogo cilj stabilizacije sektora vina, informacije o sklopljenim sporazumima i donesenim odlukama i o obujmu uzgoja vinove loze i proizvodnje vina te o razdoblju na koje se oni odnose trebalo bi dostaviti nadležnim tijelima, uključujući tijela nadležna za tržišno natjecanje, u državi članici s najvećim udjelom u procijenjenom obujmu uzgoja vinove loze i proizvodnje vina obuhvaćenom tim sporazumima ili odlukama.

                     (20)

                     Uzimajući u obzir ozbiljnu neravnotežu na tržištu, potrebu da se u obzir uzmu postojeće zalihe vina, pad potrošnje i gubitak izvoznih tržišta te radi oporavka sektora vina u razdoblju ublažavanja ograničenja uvedenih zbog pandemije bolesti COVID-19, uključujući razdoblje do proslava krajem godine i nakon njega, ova bi Uredba trebala stupiti na snagu sljedećeg dana od dana objave.

                     (21)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Ne dovodeći u pitanje članak 152. stavak 1. točku (a), članak 209. stavak 1. i članak 210. stavak 1. Uredbe (EU) br. 1308/2013, poljoprivrednicima, udruženjima poljoprivrednika, udruženjima takvih udruženja, priznatim organizacijama proizvođača, njihovim udruženjima i priznatim sektorskim organizacijama odobrava se sklapanje sporazuma o uzgoju vinove loze i proizvodnji vina i donošenje zajedničkih odluka o uzgoju vinove loze i proizvodnji vina koje se odnose na transformaciju i preradu, skladištenje, zajedničku promidžbu, zahtjeve kvalitete i privremeno planiranje proizvodnje u razdoblju od šest mjeseci od datuma stupanja na snagu ove Uredbe.

            Članak 2.
            Države članice poduzimaju potrebne mjere kako bi osigurale da sporazumi i odluke iz članka 1. ne narušavaju pravilno funkcioniranje unutarnjeg tržišta i da strogo slijede cilj stabilizacije sektora vina.

            Članak 3.
            Zemljopisno područje primjene ovog odobrenja jest područje Unije.

            Članak 4.

               1.   Čim se sklope sporazumi ili donesu odluke iz članka 1., predmetni poljoprivrednici, udruženja poljoprivrednika, udruženja takvih udruženja, priznate organizacije proizvođača, njihova udruženja i priznate sektorske organizacije dužni su dostaviti te sporazume ili odluke nadležnim tijelima države članice s najvećim udjelom u procijenjenom obujmu uzgoja vinove loze i proizvodnje vina obuhvaćenom tim sporazumima ili odlukama, navodeći sljedeće:

                           (a)

                           procijenjeni obuhvaćeni obujam uzgoja vinove loze i proizvodnje vina;

                           (b)

                           očekivano razdoblje primjene.

               2.   Najkasnije 25 dana nakon isteka šestomjesečnog razdoblja iz članka 1. predmetni poljoprivrednici, udruženja poljoprivrednika, udruženja takvih udruženja, priznate organizacije proizvođača, njihova udruženja i priznate sektorske organizacije dužni su obavijestiti nadležna tijela iz stavka 1. ovog članka o stvarnom obujmu uzgoja vinove loze i proizvodnje vina obuhvaćenom tim sporazumima ili odlukama.

               3.   U skladu s Provedbenom uredbom Komisije (EU) 2017/1185 (2) države članice dužne su Komisiji dostaviti sljedeće obavijesti:

                           (a)

                           najkasnije pet dana nakon isteka svakog jednomjesečnog razdoblja: obavijest o sporazumima i odlukama koji su im dostavljeni u tom razdoblju u skladu sa stavkom 1.;

                           (b)

                           najkasnije 30 dana nakon isteka šestomjesečnog razdoblja iz članka 1.: pregled sporazuma i odluka koji su se primjenjivali tijekom tog razdoblja.

            Članak 5.
            Ova Uredba stupa na snagu sljedećeg dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 6. srpnja 2020.

                  Za Komisiju

                  Predsjednica

               Ursula VON DER LEYEN

            (1)  SL L 347, 20.12.2013., str. 671.

            (2)  Provedbena uredba Komisije (EU) 2017/1185 оd 20. travnja 2017. o utvrđivanju pravila za primjenu uredbi (EU) br. 1307/2013 i (EU) br. 1308/2013 Europskog parlamenta i Vijeća u pogledu dostavljanja informacija i dokumenata Komisiji te o izmjeni i stavljanju izvan snage nekoliko uredbi Komisije (SL L 171, 4.7.2017., str. 113.).


title: Provedbena uredba Komisije (EU) 2020/1061 оd 13. srpnja 2020. o odobrenju izmjena specifikacije zaštićene oznake zemljopisnog podrijetla („Dealurile Sătmarului” (ZOZP))

text:
                  20.7.2020

                  HR

                  Službeni list Europske unije

                  L 232/42

         PROVEDBENA UREDBA KOMISIJE (EU) 2020/1061
         оd 13. srpnja 2020.
         o odobrenju izmjena specifikacije zaštićene oznake zemljopisnog podrijetla („Dealurile Sătmarului” (ZOZP))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 99.,
         budući da:

                     (1)

                     Komisija je ispitala zahtjev za odobrenje izmjena specifikacije za zaštićenu oznaku zemljopisnog podrijetla „Dealurile Sătmarului”, koji je podnijela Rumunjska u skladu s člankom 105. Uredbe (EU) br. 1308/2013.

                     (2)

                     Komisija je zahtjev za odobrenje izmjena specifikacije objavila u Službenom listu Europske unije u skladu s člankom 97. stavkom 3. Uredbe (EU) br. 1308/2013 (2).

                     (3)

                     Komisiji nije dostavljen ni jedan prigovor u skladu s člankom 98. Uredbe (EU) br. 1308/2013.

                     (4)

                     Stoga je primjereno odobriti izmjene specifikacije u skladu s člankom 99. Uredbe (EU) br. 1308/2013.

                     (5)

                     Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

               DONIJELA JE OVU UREDBU:

            Članak 1.
            Odobravaju se izmjene specifikacije objavljene u Službenom listu Europske unije povezane s nazivom „Dealurile Sătmarului” (ZOZP).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 13. srpnja 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 347, 20.12.2013., str. 671.

            (2)  SL C 100, 27.3.2020., str. 6.


title: Provedbena uredba Komisije (EU) 2020/1337 оd 21. rujna 2020. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Casatella Trevigiana” (ZOI))

text:
                  28.9.2020

                  HR

                  Službeni list Europske unije

                  L 313/1

         PROVEDBENA UREDBA KOMISIJE (EU) 2020/1337
         оd 21. rujna 2020.
         o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Casatella Trevigiana” (ZOI))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Italije za odobrenje izmjene specifikacije za zaštićenu oznaku izvornosti „Casatella Trevigiana”, registriranu u skladu s Provedbenom uredbom Komisije (EZ) br. 487/2008 (2) kako je izmijenjena Uredbom (EU) br. 862/2013 (3).

                     (2)

                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije (4).

                     (3)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Casatella Trevigiana” (ZOI).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 21. rujna 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  Uredba Komisije (EZ) br. 487/2008 od 2. lipnja 2008. o upisu naziva u Registar zaštićenih oznaka izvornosti i zaštićenih oznaka zemljopisnog podrijetla (Casatella Trevigiana (ZOI)) (SL L 143, 3.6.2008., str. 12.).

            (3)  Provedbena uredba Komisije (EU) br. 862/2013 оd 5. rujna 2013. o odobravanju izmjena koje nisu manje specifikacije za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Casatella Trevigiana (ZOI)) (SL L 240, 7.9.2013., str. 15.).

            (4)  SL C 171, 19.5.2020., str. 29.


title: Provedbena uredba Komisije (EU) 2020/1338 оd 21. rujna 2020. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Pecorino Siciliano” (ZOI))

text:
                  28.9.2020

                  HR

                  Službeni list Europske unije

                  L 313/3

         PROVEDBENA UREDBA KOMISIJE (EU) 2020/1338
         оd 21. rujna 2020.
         o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla („Pecorino Siciliano” (ZOI))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Italije za odobrenje izmjene specifikacije za zaštićenu oznaku izvornosti „Pecorino Siciliano”, registriranu u skladu s Uredbom Komisije (EZ) br. 1107/96 (2).

                     (2)

                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije (3).

                     (3)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Pecorino Siciliano” (ZOI).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 21. rujna 2020.

                  Za Komisiju,

                  u ime predsjednika,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  Uredba Komisije (EZ) br. 1107/96 od 12. lipnja 1996. o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92 (SL L 148, 21.6.1996., str. 1.).

            (3)  SL C 170, 18.5.2020., str. 27.


title: Provedbena uredba Komisije (EU) 2020/1433 оd 5. listopada 2020. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla „Pouligny-Saint-Pierre” (ZOI)

text:
                  12.10.2020

                  HR

                  Službeni list Europske unije

                  L 331/19

         PROVEDBENA UREDBA KOMISIJE (EU) 2020/1433
         оd 5. listopada 2020.
         o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla „Pouligny-Saint-Pierre” (ZOI)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Francuske za odobrenje izmjene specifikacije za zaštićenu oznaku izvornosti „Pouligny-Saint-Pierre”, registriranu u skladu s Uredbom Komisije (EZ) br. 1107/96 (2).

                     (2)

                     Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije (3).

                     (3)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

               DONIJELA JE OVU UREDBU:

            Članak 1.
            Odobrava se izmjena specifikacije objavljena u Službenom listu Europske unije povezana s nazivom „Pouligny-Saint-Pierre” (ZOI).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 5. listopada 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  Uredba Komisije (EZ) br. 1107/96 od 12. lipnja 1996. o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92 (SL L 148, 21.6.1996., str. 1.).

            (3)  SL C 193, 9.6.2020., str. 34.


title: Provedbena uredba Komisije (EU) 2020/1469 оd 6. listopada 2020. o upisu naziva u registar zaštićenih oznaka izvornosti i zaštićenih oznaka zemljopisnog podrijetla „Malostonska kamenica” (ZOI)

text:
                  13.10.2020

                  HR

                  Službeni list Europske unije

                  L 334/1

         PROVEDBENA UREDBA KOMISIJE (EU) 2020/1469
         оd 6. listopada 2020.
         o upisu naziva u registar zaštićenih oznaka izvornosti i zaštićenih oznaka zemljopisnog podrijetla „Malostonska kamenica” (ZOI)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:

                     (1)

                     U skladu s člankom 50. stavkom 2. točkom (a) Uredbe (EU) br. 1151/2012, zahtjev Hrvatske za upis naziva „Malostonska kamenica” u registar objavljen je u Službenom listu Europske unije (2).

                     (2)

                     Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Malostonska kamenica” potrebno je upisati u registar,

               DONIJELA JE OVU UREDBU:

            Članak 1.
            Naziv „Malostonska kamenica” (ZOI) upisuje se u registar.
            Naziv iz prvog stavka odnosi se na proizvod iz razreda 1.7. Svježa riba, mekušci i rakovi i od njih dobiveni proizvodi iz Priloga XI. Provedbenoj uredbi Komisije (EU) br. 668/2014 (3).

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 6. listopada 2020.

                  Za Komisiju,

                  u ime predsjednice,

               Janusz WOJCIECHOWSKI

                  Član Komisije

            (1)  SL L 343, 14.12.2012., str. 1.

            (2)  SL C 204, 18.6.2020., str. 29.

            (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).